દરમિયાન રક્તદાનનો મહિમા સાર્થક કરવા માટે તાજેતરમાં આણંદમાં સંકેત સેલ્સ ઇન્ડિયા દ્વારા બ્રાન્ડેડ કંપનીઓની ઇલેક્ટ્રોનિકસ આઇટમોના મેગા સમર સેલનું આયોજન કરાયું હતું. આ મેગા સમર સેલ અંતર્ગત મેગા રક્તદાન કેમ્પનું આયોજન કરાયું હતું. રક્તદાન કેમ્પમાં રક્તદાતાઓએ જીવનદાન સમાન રક્તદાનના સૂત્રને સાર્થક કરતાં 434 યુનિટ રક્તદાન કર્યું હતું. સંકેત સેલ્સ દ્વારા સર્વ રક્તદાતાઓનો આભાર વ્યક્ત કરીને તેઓને વિશેષ ઉપહાર આપીને પ્રોત્સાહિત કરાયા હતા. સંકેત સેલ્સ ઇન્ડિયાની રક્તદાન શિબિરમાં કુલ 434 યુનિટ બ્લડ એકઠું કરવામાં આવ્યું હતું. સંકેત ઇન્ડિયાના મેનેજિંગ ડિરેક્ટર મેહુલભાઈ પટેલે જણાવ્યું હતું કે, હાલ ઉનાળાની કાળઝાળ ગરમીમાં વિવિધ દર્દીઓને લોહીની તાતી જરૂર હોય છે. આથી આણંદ રેડક્રોસ સોસાયટીના સહયોગથી આ મેગા રક્તદાન કેમ્પનું આયોજન કરાયું હતું. કેમ્પમાં મેહુલભાઇ પટેલ, સંકેત સેલ્સ ઇન્ડિયાના ચેરમેન ડી. સી. પટેલ, સંકેત પટેલ, કમ્ફી પરિવારના પ્રદીપભાઈ પટેલ, કિરણભાઈ પટેલ, શૈલુભાઈ પટેલ સહિત અગ્રણીઓ, રેડક્રોસ સોસાયટી ટીમના સભ્યો ઉપસ્થિત રહ્યા હતા.